Številka: 10025-41/2025-2611-3

Datum: 4. 8. 2025

Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1; v nadaljnjem besedilu: ZJU) Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana, objavlja javni natečaj za zasedbo dveh prostih uradniških delovnih mest

**VIŠJI SVETOVALEC v Službi za finance v Uradu za izvajanje kohezijske politike (šifri DM 14156 in 14157)**

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* končano visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja), visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 5 let delovnih izkušenj,
* usposabljanje za imenovanje v naziv (če ga kandidat nima, ga mora opraviti naknadno),
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti, in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo, opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo (druga bolonjska stopnja) ali visoko strokovno izobrazbo s specializacijo oziroma magisterijem znanosti.

Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit oziroma pravosodni izpit.

Pri izbranih kandidatih se bo preverjalo, ali imata opravljeno obvezno usposabljanje za imenovanje v naziv. Če ga nimata, bosta morala izbrana kandidata obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve delovnega razmerja.

Delovno področje:

* organiziranje medsebojnega sodelovanja in usklajevanja ministrstva in sodelovanje z drugimi organi pri spremljanju, poročanju, vrednotenju in revizijah s področja evropskih skladov,
* sodelovanje pri oblikovanju sistemskih rešitev in drugih najzahtevnejših gradiv
* samostojna priprava zahtevnih analiz, razvojnih projektov, informacij, poročil in drugih zahtevnih gradiv,
* obravnava zahtevkov za izplačila in zahtevkov za povračila, evidentiranje upravičenosti izplačil in priprava podlag za izplačila iz proračuna,
* opravljanje drugih nalog podobne zahtevnosti.

Na delovnih mestih se bodo opravljale predvsem naloge na področju finančnega upravljanja sredstev Evropske kohezijske politike in postopkov planiranja in izvrševanje Proračuna RS (priprava planov sredstev za predloge letnih Proračunov RS, postopki evidentiranja projektov in pogodb v sprejetem Proračunu RS, prejem in izplačila računov prejemnikov sredstev Proračuna RS, poročanje o realizaciji izplačil iz Proračuna RS in za Zaključni račun Proračuna RS).

Izhodiščni plačni razred delovnega mesta je 24. plačni razred (2.474,68 EUR bruto), pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Prijava mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna raven izobrazbe, smer ter datum (dan, mesec, leto) zaključka izobraževanja, pridobljen strokovni naziv in izobraževalna ustanova, pri kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj: kandidat navede vse dosedanje delovne izkušnje, datum sklenitve in datum prekinitve delovnega razmerja oziroma dela pri posameznem delodajalcu, ter kratko opiše delo, ki ga je opravljal pri tem delodajalcu ter navede raven zahtevnosti dela (raven zahtevane izobrazbe za opravljanje dela),
3. izjavo o opravljenem obveznem usposabljanju za imenovanje v naziv (če ga je kandidat opravil),
4. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo kandidata, da za namen tega natečajnega postopka dovoljuje organu, ki objavlja javni natečaj, pridobitev podatkov iz uradne evidence.

Zaželeno je, da prijava vsebuje izpolnjen **obrazec iz priloge** ter da kandidat v njej poleg formalne izobrazbe navede tudi druga znanja in veščine, ki jih je pridobil.

Izbrana kandidata bosta delo na delovnem mestu višji svetovalec opravljala v uradniškem nazivu višji svetovalec II z možnostjo napredovanja v višji naziv višji svetovalec I.

Z izbranima kandidatoma bo sklenjeno delovno razmerje za nedoločen čas, s polnim delovnim časom in trimesečnim poskusnim delom. Izbrana kandidata bosta delo opravljala v poslovnih prostorih Ministrstva za delo, družino, socialne zadeve in enake možnosti, Štukljeva cesta 44, 1000 Ljubljana.

V izbirni postopek se v skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) ne uvrstijo kandidati, ki ne izpolnjujejo natečajnih pogojev.

Kandidat vloži prijavo v pisni obliki, ki jo pošlje v zaprti ovojnici **z označbo** »za javni natečaj za prosti delovni mesti višji svetovalec v Službi za finance v Uradu za izvajanje kohezijske politike (šifri DM 14156 in 14157)**«**, in sicer **v roku 8 dni** po objavi na spletišču državne uprave GOV.SI ter na Zavodu Republike Slovenije za zaposlovanje, **na naslov: Ministrstvo za delo, družino, socialne zadeve in enake možnosti, Štukljeva cesta 44, 1000 Ljubljana**. Za pisno obliko prijave se šteje tudi elektronska oblika, poslana **na elektronski naslov:** [**gp.mddsz@gov.si**](mailto:gp.mddsz@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri oziroma neizbiri pisno obveščeni predvidoma v roku 90 dni po opravljeni izbiri po elektronski pošti na elektronski naslov za vročanje, naveden v prijavi. Obvestilo o končanem postopku javnega natečaja z navedbo, da je bil v natečajnem postopku izbran kandidat, oziroma obvestilo o neuspelem javnem natečaju bo objavljeno na spletišču državne uprave GOV.SI.

Dokumenti v tem postopku javnega natečaja se bodo prijavljenim kandidatom vročali v elektronski obliki na naslov varnega elektronskega predala ali drugega elektronskega predala, iz katerega bodo poslali vlogo, oziroma na elektronski naslov, ki ga bodo v vlogi izrecno navedli za vročanje. Vročitev v drug elektronski predal, ki ni varen, se bo opravila s predhodno telefonsko potrditvijo. Če kandidat ne sporoči telefonske številke mobilnega telefona, se vročitev opravi tako, da se dokument pošlje na elektronski naslov, naveden v vlogi.

Če vročitve dokumenta ne bo mogoče opraviti v elektronski obliki ali če bo kandidat želel vročitev dokumentov v fizični obliki, se bodo le-ti vročali v fizični obliki.

Informacije o izvedbi javnega natečaja dobite pri Matjažu Hafnerju na tel. št. (01) 369 7719, o  delovnem področju pa pri Mariji Križan na tel. št. (01) 369 7630.

V tem besedilu uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Natalija Pogorevc

generalna sekretarka

vodja kadrovskega poslovanja